wannaphong/clean_thaiwikipedia huggingface dataset:
# เชียงใหม่เวิลด์
เชียงใหม่เวิลด์  เป็นแผนงานเมกะโปรเจกต์ในสมัยรัฐบาลทักษิณ ชินวัตรรายงาน "พลเมืองเหนือ" : เชียงใหม่ใต้เงาทักษิณ สู่มหานคร "โตเดี่ยว" และ "เปลี่ยนไป" ประชาไท. 12 พฤษภาคม 2548 โดยเป็นโครงการพัฒนาเมืองในพื้นที่จังหวัดเชียงใหม่ ซึ่งเป็นบ้านเกิดของทักษิณ ในฐานะมหานครลำดับที่ 2 ของประเทศไทย ทักษิณได้ประกาศต่อชาวเชียงใหม่หลังได้เป็นนายกรัฐมนตรีว่า "คนเชียงใหม่อยากได้อะไรขอให้ฝันสุด ๆ แล้วผมจะเนรมิตฝันให้เป็นจริง"เชียงใหม่ปัดฝุ่นเมกะโปรเจกต์ยุคทักษิณอีกครั้ง. เชียงใหม่ธุรกิจ. 20 ธันวาคม 2555

เชียงใหม่เวิลด์มีโครงการย่อยทั้งหมดประมาณ 14 โครงการ ซึ่งสามารถแบ่งออกได้เป็น 2 กลุ่ม ดังนี้
 โครงการตามข้อสั่งการพิเศษของนายกรัฐมนตรี อาทิ โครงการสวนสัตว์กลางคืน, มหกรรมพืชสวนโลก, กระเช้าลอยฟ้า เป็นต้น
 โครงการปกติของแต่ละกระทรวง ทบวง กรม อาทิ ถนนสมโภชเชียงใหม่ 700 ปี, ทางหลวงแผ่นดินหมายเลข 121 เป็นต้น

แม้การรัฐประหารในประเทศไทย พ.ศ. 2549 จะทำให้โครงการในภาพรวมสะดุดลง แต่หน่วยงานเจ้าของโครงการก็ยังคงผลักดันโครงการตามแผนงานนี้เรื่อยมาจนสำเร็จเสร็จสิ้นไปทีละโครงการจนถึงปัจจุบัน

รัฐบาลทักษิณได้กำหนดให้เชียงใหม่เวิลด์เป็นนโยบายเร่งด่วน โครงการกลุ่มแรกที่เกิดขึ้นในยุคทักษิณต่างใช้ระบบ Fast Track ซึ่งมีความยืดหยุ่นสูงมาก จะเพิ่มหรือตัดรายละเอียดส่วนไหนออกได้ตามต้องการโดยไม่ต้องมีแผนแม่บทที่ชัดเจน ส่วนไหนออกแบบเสร็จก่อนก็ก่อสร้างได้เลยโดยไม่ต้องรอแผนงานรวม โครงการในกลุ่มนี้เดินหน้าได้เร็วมาก จนกลุ่มนักวิชาการออกมาอ้างว่า "ตัวโครงการจึงจับต้องไม่ได้ จนสังคมไม่สามารถศึกษาได้ว่าเขาจะทำอะไร มีผลกระทบขนาดไหน"เมื่อเมกะโปรเจกต์เชียงใหม่ถูกตรวจสอบ หลังกรรมการสิทธิฯ ‘On Tour’ พบภาคีฮักเจียงใหม่ ประชาไท. 19 ตุลาคม 2549 โครงการไนท์ซาฟารีและมหกรรมพืชสวนโลกใช้เวลาทั้งหมดเพียง 2 ปีก็แล้วเสร็จนับตั้งแต่วันแรกที่ทักษิณประกาศ

 รายชื่อโครงการ 

 โครงการกลุ่มข้อสั่งการพิเศษ 
 โครงการที่สำเร็จลุล่วง 
 เชียงใหม่ไนท์ซาฟารี – มูลค่า 1,155 ล้านบาทมติคณะรัฐมนตรี 28 ตุลาคม 2546 อนุมัติงบประมาณโครงการ "เชียงใหม่ไนท์ซาฟารี" วงเงิน 1,155.90 ล้านบาท ให้กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช แล้วเสร็จเมื่อ พ.ศ. 2549
 มหกรรมพืชสวนโลกเฉลิมพระเกียรติฯ ราชพฤกษ์ 2549 (ปัจจุบันเป็นที่ตั้งของอุทยานหลวงราชพฤกษ์) – มูลค่า 2,404 ล้านบาท2,404 ล้านกับการเนรมิต มหกรรมพืชสวนโลก ราชพฤกษ์"49. มติชน 17 มิถุนายน 2549 แล้วเสร็จเมื่อ พ.ศ. 2549
 ศูนย์สินค้าเกษตรภาคเหนือ – มูลค่า 314 ล้านบาท แล้วเสร็จเมื่อ พ.ศ. 2550
 เชียงใหม่ ซู อควาเรียม – มูลค่า 600 ล้านบาท แล้วเสร็จเมื่อ พ.ศ. 2551
 ศูนย์ประชุมและแสดงสินค้านานาชาติ เชียงใหม่ – มูลค่า 3,024 ล้านบาท มติคณะรัฐมนตรี 29 กรกฎาคม 2551 อนุมัติวงเงินงบประมาณเบื้องต้นจำนวน 2,369,746,695.44 บาท และงบประมาณที่ได้รับเพิ่มเติมตามมติคณะรัฐมนตรี 15 พฤศจิกายน 2554  แล้วเสร็จ พ.ศ. 2556
 อุทยานวิทยาศาสตร์ภาคเหนือ – มูลค่า 652 ล้านบาทเป็นค่าก่อสร้างอาคาร 497 ล้านบาท และโรงงานต้นแบบนวัตกรรมอาหาร 155 ล้านบาท แล้วเสร็จเมื่อ พ.ศ. 2561 (ถูกลดขนาดของโครงการลงจากแผนตั้งต้น)

 โครงการปกติของกระทรวง ทบวง กรม ต่าง ๆ 
 ถนนสมโภชเชียงใหม่ 700 ปี
 ทางหลวงแผ่นดินหมายเลข 121
# สาวมหัศจรรย์กับแท็บเล็ตแยกโลก
สาวมหัศจรรย์กับแท็บเล็ตแยกโลก  เป็นภาพยนตร์อนิเมะแนวจินตนิมิตและผจญภัยจากประเทศญี่ปุ่น ภาพยนตร์ผลิดโดย Signal.MD กำกับและเขียนบทโดย Kenji Kamiyama และให้เสียงพากย์โดย มิตสึกิ ทากาฮาตะ ภาพยนตร์เข้าฉายในประเทศญี่ปุ่นโดยวอร์เนอร์บราเธอส์พิกเจอส์เจเปนในวันที่ 18 มีนาคม 2017 ส่วนฉบับพากย์ภาษาอังกฤษเข้าฉายที่สหราชอาณาจักรในวันที่ 16 สิงหาคม 2017 และที่สหรัฐในวันที่ 8 กันยายน ปีเดียวกัน ภาพยนตร์ได้ออกวางจำหน่ายเป็นแผ่นดีวีดีและบลูเรย์โดย GKIDS ที่อเมริกาเหนือในวันที่ 30 มกราคม 2018

ส่วนในประเทศไทย สาวมหัศจรรย์กับแท็บเล็ตแยกโลก เข้าฉายในวันที่ 8 มิถุนายน 2017
 อ้างอิง
# ฤทธิ์หมัดเสือหิว
ฤทธิ์หมัดเสือหิว  ヤングサンデーコミックス １ポンドの福音 1 小学館 - Shogakukan เรียกข้อมูลเมื่อ 2018-05-26. แต่งโดย รูมิโกะ ทากาฮาชิ ชุดซีรีส์มังงะเรื่องนี้มีทั้งหมด 4 เล่ม ซึ่งในการดำเนินเรื่องเป็นเรื่องราวของการผสมผสานของแนวกีฬาชกมวยและแนวโรแมนติกคอเมดี้

 เนื้อเรื่อง 
นักมวยที่เป็นความภาคภูมิใจของมุโคดะยิม โคซาคุ ฮาตานากะ เขามีพรสวรรค์และเป็นนักมวยอาชีพด้วยอายุเพียง 19 ปี แต่โคซาคุกลับมีปัญหาที่ใหญ่ยิ่ง เขาไม่สามารถควบคุมความหิวกระหายที่จะกินอาหารได้กระทั่งครูฝึกยังรู้สึกเหนื่อยหน่าย โคซาคุรักการกินเป็นชีวิตจิตใจ ทำให้การควบคุมน้ำหนักอย่างเคร่งครัดให้เหมาะสมกับรุ่นชกเป็นไปได้อย่างอเนจอนาถยากจะเข็น จนเมื่อวันหนึ่งเขาหิวจนถูกน็อคเอ้าท์แพ้การแข่งขัน โคซาคุได้เดินไปในบริเวณโบสถ์แห่งหนึ่งและนั่นทำให้เขาได้พบกับ ซิสเตอร์แองเจล่า แม่ชีฝึกหัด แล้วโคซาคุก็ค้นพบตัวเองทันทีว่าเขาตกหลุมรัก

แต่ชีวิตของแองเจล่าซิสเตอร์ฝึกหัดมีแต่เพียงพระผู้เป็นเจ้า เธอเป็นเด็กสาวกำพร้าที่มีโอกาสได้เติบโตมาในคอนแวนต์จนมาเป็นซิสเตอร์ฝึกหัดผู้แสนดี ระหว่างที่โคซาคุช่างขยันบอกรักเธออย่างสม่ำเสมอในแทบทุกครั้งที่ได้เจอกัน ซิสเตอร์แองเจล่ามุ่งมั่นที่จะทำให้โคซาคุลูกแกะผู้หลงทางที่น่าสงสารได้ก้าวเดินไปบนเส้นทางที่ถูกต้องและตั้งใจช่วยทำลายนิสัยในการกินของโคซาคุ เธอคอยให้กำลังใจเขาเพื่อให้แน่ใจว่าเขาจะอยู่ห่างจากอาหารและพร้อมขึ้นชกเพื่อเป็นแชมป์ได้ แต่น่าเสียดายความใกล้ชิดบางครั้งอาจทำให้ก่อเกิดความรัก ซิสเตอร์แองเจลาตระหนักว่าตัวเธอเองกำลังเริ่มมีปัญหา

ด้วยพลังใจอันเป็นแรงผลักดันในการพยายามฝึกซ้อมอย่างหนักและการแอบกินของกินที่ซุกซ่อนไว้ โคซาคุ ต่อสู้เพื่อชัยชนะของตนและเพื่อเอาชนะใจของเธอ

 มังงะ 
ตีพิมพ์กับ Yangu Sandē (ヤングサンデー) (Young Sunday) นิตยสารมังงะในเครือโชงะกุกัง

 ปี   ฉบับที่ตีพิมพ์   ชื่อตอน พ.ศ. 2530   9 และ 10  磅秤上的迷途羔羊（秤の上の迷える小羊） พ.ศ. 2531  1 และ 3  砧板上的羔羊（まな板の上の小羊） พ.ศ. 2531  16 และ 19  羔羊們夢醒之後（小羊どもの夢のあと） พ.ศ. 2532  16 และ 19  羔羊的復活（小羊の復活） พ.ศ. 2533  8 และ 12  十字をきった小羊  พ.ศ. 2534  10 และ 11  被盯上的羔羊（狙われた小羊） พ.ศ. 2535  23 และ 24  聖夜暗泣的羔羊（聖夜に泣く小羊） พ.ศ. 2539  17 และ 21 กับ 22  步履蹣跚的羔羊（よろめく小羊） พ.ศ. 2541  51 และ 52  羔羊的餐廳（小羊のレストラン） พ.ศ. 2544  25 และ 26  羔羊的未來夢（小羊の未来図） พ.ศ. 2549 - 2550  52 และ 3 กับ 4  羔羊的約定（小羊の約束）

และรวมเล่มกับสำนักพิมพ์โชงะกุกัง

หนังสือการ์ตูนในประเทศไทยเมื่อนานมาแล้วเคยมีการตีพิมพ์กับสำนักพิมพ์วิบูลย์กิจจัดจำหน่ายเป็นรูปเล่มหนาสองร้อยกว่าหน้า และจากเนื้อเรื่องที่มีความยาวนานขาดช่วง สุดท้ายลิขสิทธิ์มังงะเรื่องฤทธิ์หมัดเสือหิวรวมทั้งหมด 4 เล่มมาปิดจบจัดแปลวางจำหน่ายเป็นชุดรูปเล่มหนังสือการ์ตูนที่สมบูรณ์กับสำนักพิมพ์สยามอินเตอร์คอมิกส์
# จังหวัดดาเวาโอกซีเดนตัล
ดาเวาโอกซีเดนตัล  หรือ คันลูรังดาเบา  เป็นจังหวัดลำดับที่ 81 ของประเทศฟิลิปปินส์ ตั้งอยู่ในเขตดาเบา เกาะมินดาเนา เมืองศูนย์กลางคือเมืองมาลีตา ติดกับอ่าวดาเบาทางทิศตะวันออก และมีการใช้น่านน้ำทางทิศใต้ร่วมกับจังหวัดซูลาเวซีเหนือของประเทศอินโดนีเซีย

การเลือกตั้งครั้งแรกภายในจังหวัด เกิดขึ้นเมื่อวันที่ 9 พฤษภาคม ค.ศ. 2016
# จังหวัดดาเวาเดลซูร์
จังหวัดดาเวาเดลซูร์ (เซบัวโน: Habagatang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางและเมืองใหญ่สุดคือดีโกส มีอาณาเขตติดกับนครอิสระดาเบาทางทิศเหนือ ติดกับจังหวัดคันลูรังดาเบาทางทิศใต้ ติดกับจังหวัดโคตาบาโต‎ ซุลตันคูดารัต ตีโมกโคตาบาโต และซารังกานีทางทิศตะวันตก ส่วนทางทิศตะวันออกติดกับอ่าวดาเบา

ภูมิประเทศของจังหวัดประกอบด้วยหาดทราย เกาะ ทุ่งเกษตรกรรม ภูเขา หุบเขา ป่า และแม่น้ำลำธาร โดยภูเขาที่สูงที่สุดในจังหวัดคือภูเขาอาโป ซึ่งสูง 2,954 เมตรจากระดับน้ำทะเล

 ภูมิอากาศ
# อเวคเคนนิงเรคอร์ดส
อเวคเคนนิงเรคอร์ดส  เป็นสื่อถ่ายทำของสหราชอาณาจักร ก่อตั้งโดยผู้ประกอบการคนอเมริกันและอังกฤษใน ค.ศ. 2003 ในการเผยแผ่อิสลามแบบสมัยใหม่ และการค้าขายดนตรี

 อัลบั้มที่บันทึกโดย อเวคเคนนิงเรคอร์ดส 
 ปี ชื่ออัลบั้มศิลปิน 2003อัล-มุอัลลิมซามี ยูซุฟ 2004ซาลาวาตเมซุท คูรติส และ ซามี ยูซุฟมายอุมมะฮ์ ซามี ยูซุฟ 2006ดุนยานาซีล อซามี 2007ซอมทิงอะเบาท์ไลฟ์ฮัมซะฮ์ โรเบิร์ตสัน 2009อิฮลาม มาอายาฮัมซะฮ์ นามิราบีเลิฟด์ เมซุท คูรติสแทงกิ้วอัลลอฮ์มาเฮอร์ เซน 2011อินสานฮัมซะฮ์ นามิราไอบีลีฟอิรฟาน แมกกี 2012ฟอร์กีฟมี มาเฮอร์ เซน 2013ตาบัสสัม เมซุท คูรติส 2014เดอะพาทรีฟอิสมาอะนี ฮัมซะฮ์ นามิรา 2015อัสเสอร์ อะห์ซันฮูมูด อัลคุเดรสาลามฮารีส เจอีล-มีซาฮาราตีย์ ฮัมซะฮ์ นามิรา 2016วัน มาเฮอร์ เซน รีมิก ฮัมซะฮ์ นามิรา

 อัลบั้มสด

 ปึ ชื่อศิลปิน 2014อเวคเคนนิง ไลฟ์ ที่ลอนดอนอพอลโล	มาเฮอร์ เซน, เมซุท คูรติส, 	ฮัมซะฮ์ นามิรา, รีฟ และอิรฟาน แมกกี

 ศิลปิน 

	มาเฮอร์ เซน
 เมซุท คูรติส
 รีฟ
 ฮูมูด อัลคุเดร
 ฮารีส เจ

 อดีตศิลปินที่มีชื่อเสียง 

 อิรฟาน แมกกี
	ฮัมซะฮ์ นามิรา
 ฮัมซะฮ์ โรเบิร์ตสัน
	นาซีล อซามี
 ซามี ยูซุฟ

 งานการกุศล 
ในปีค.ศ. 2012 ได้มีการจัดทำการแสดงของการกุศลในอัลบั้ม "Sound of Light"  ในปีค.ศ. 2013 และ 2014 ได้มีการสนับสนุนองค์กรที่ช่วยเหลือผู้คนกับ Islamic Relief และ Human Appeal พร้อมกับองค์กรอื่นๆทั่วโลก
# พรรคประชาชน (พ.ศ. 2499)
พรรคประชาชน พรรคการเมืองของไทยในอดีตที่ก่อตั้งเมื่อ พ.ศ. 2499 มีนาย สมภาษก์ อุทยางกูร เป็นหัวหน้าพรรคและนายนาย ไสว โหประพัฒน์ เป็นเลขาธิการพรรค

 ประวัติ 
พรรคประชาชนได้จดทะเบียนจัดตั้งพรรคตาม พระราชบัญญัติพรรคการเมือง พ.ศ. 2498 ต่อ พระยารามราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ ๑๑/๒๔๙๙ เมื่อวันที่ 27 ธันวาคม พ.ศ. 2499 มีนาย สมภาษก์ อุทยางกูร เป็นหัวหน้าพรรคและนาย ไสว โหประพัฒน์ เป็นเลขาธิการพรรคคนแรก  ประกาศกระทรวงมหาดไทย เรื่อง การจดทะเบียนพรรคประชาชน 

ใน การเลือกตั้งวันที่ 26 กุมภาพันธ์ พ.ศ. 2500 พรรคประชาชนได้ส่งผู้สมัครลงรับเลือกตั้งแต่ไม่ได้รับเลือกตั้งแม้แต่ที่นั่งเดียว

กระทั่งวันที่ 13 เมษายน พ.ศ. 2500 พรรคประชาชนได้มีการเปลี่ยนแปลงเลขาธิการพรรคจากนาย ไสว โหประพัฒน์ มาเป็นนาย ยัญ คงสมจิตต์  ประกาศกระทรวงมหาดไทย เรื่อง พรรคประชาชนขอเปลี่ยนแปลงเลขาธิการของพรรค 

ใน การเลือกตั้งวันที่ 15 ธันวาคม พ.ศ. 2500 พรรคประชาชนได้ส่งผู้สมัครลงรับเลือกตั้งอีกครั้งแต่ก็ไม่ได้รับเลือกตั้ง

พรรคประชาชนถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ ๘ ภายใต้การนำของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อวันที่ 20 ตุลาคม พ.ศ. 2501 

 รายนามหัวหน้าพรรค 
 สมภาษก์ อุทยางกูร (27 ธันวาคม พ.ศ. 2499 — 20 ตุลาคม พ.ศ. 2501)

 รายนามเลขาธิการพรรค 
 นายไสว โหประพัฒน์ (27 ธันวาคม พ.ศ. 2499 — 13 เมษายน พ.ศ. 2500)

 นายยัญ คงสมจิตต์ (13 เมษายน พ.ศ. 2500 — 20 ตุลาคม พ.ศ. 2501)
# มายด์
มายด์ อาจหมายถึง

บุคคล

 กฤติยา วุฒิหิรัญปรีดา
 กุณฑีรา ปัจฉิมสวัสดิ์
 ณภศศิ สุรวรรณ
 ธารธารา รุ่งเรือง
 นภัสธนันท์ นิมจิรวัฒน์
 ปณิศา ศรีละเลิง
 ภัสราวลี ธนกิจวิบูลย์ผล
 มณฑิรา สุวรรณเลิศเจริญ
 ลภัสลัล จิรเวชสุนทรกุล
 วรัทยา ว่องชยาภรณ์
 อนิส สุวิทย์
 อาทิตยา ตรีบุดารักษ์

กลุ่มดนตรี
 มายด์ (วงดนตรี)
# วิริยะ เผ่าพันธุ์
วิริยะ เผ่าพันธุ์ (เกิดวันที่ 9 มีนาคม พ.ศ. 2521) เป็นผู้ฝึกสอนฟุตบอลชาวไทย โดยจบหลักสูตรเอ-ไลเซนซ์ (A-License) ปัจจุบันเป็นหัวหน้าผู้ฝึกสอนของสโมสรฟุตบอลกองเรือรบในไทยลีก 3

 ประวัติการฝึกสอน 
 ราชนาวี 
ในเดือนธันวาคม พ.ศ. 2560 วิริยะได้รับการแต่งตั้งให้เป็นผู้ฝึกสอนของราชนาวี แทนที่สมชาย ชวยบุญชุม ที่ไม่ได้ต่อสัญญากับทางสโมสร ต่อมาในเดือนมกราคม พ.ศ. 2561 วิริยะประเดิมคุมทีมในรายการแข่งขัน ช้าง ชลบุรี อินวิเตชั่น คัพ 2018 ซึ่งมีชลบุรี, สุโขทัย และอุบล ยูเอ็มทีฯ เข้าร่วมแข่งขัน โดยราชนาวีแพ้อุบลในรอบแรก ก่อนที่จะแพ้ชลบุรีในนัดชิงอันดับที่สาม ทำให้ทีมของวิริยะจบอันดับที่สี่ในรายการอุ่นเครื่องนี้

วันที่ 11 กุมภาพันธ์ พ.ศ. 2561 วิริยะเริ่มต้นคุมทีมราชนาวีในไทยลีกนัดแรก ด้วยการเปิดบ้านเอาเฉือนชนะอุบล ยูเอ็มทีฯ 1-0 ผลงานสามนัดแรกของฤดูกาล เขาทำผลงานได้ดีด้วยการไม่แพ้ใคร ชนะ 1 นัด เสมอ 2 นัด แต่ในนัดที่สี่ เขาคุมทีมแพ้นัดแรกในการออกไปเยือนพัทยา เมื่อวันที่ 3 มีนาคม

ในช่วงต้นเดือนเมษายน พ.ศ. 2561 วิริยะถูกปลดออกจากตำแหน่งผู้ฝึกสอน โดยผู้ฝึกสอนที่เข้ามาแทนที่คือ ชำนาญ แพรขุนทด ซึ่งคุมทีมได้เพียง 8 วันเท่านั้น

 ราชนาวี (ครั้งที่ 2; รักษาการ) 
หลังจากนั้นไม่นาน ต้นเดือนพฤษภาคม พ.ศ. 2561 วิริยะได้กลับมาทำหน้าที่หัวหน้าผู้ฝึกสอนชั่วคราวให้กับราชนาวีอีกครั้ง แทนที่ของ "อัลเฟรด" เนติพงษ์ ศรีทองอินทร์ ที่เพิ่งแยกทางกับสโมสร โดยวิริยะจะได้คุมทีมจนจบเลกแรกของฤดูกาล 2561 เท่านั้น โดยคนที่เข้ามาแทนที่คือ ลูโบเมียร์ ริสตอฟสกี หัวหน้าผู้ฝึกสอนชาวเซอร์เบีย

 เกียรติประวัติ 
กองเรือรบ ยูไนเต็ด
 ชนะเลิศ ไทยแลนด์ อเมเจอร์ลีก โซนภาคตะวันออก : 2565
 ชนะเลิศ ไทยแลนด์ อเมเจอร์ลีก โซนภาคตะวันออกตอนล่าง : 2565
# การอล ลีแนตตือ
การอล ลีแนตตือ (เกิด 2 กุมภาพันธ์ ค.ศ. 1995) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางให้กับซัมป์โดเรีย และทีมชาติโปแลนด์
# แอนดรูว์ ออร์ด
แอนดรูว์ ออร์ด เป็นผู้จัดการทีมฟุตบอลชาวอังกฤษ-ออสเตรเลีย เคยคุมทั้งทีมชาติและสโมสรหลายแห่งในทวีปเอเชีย เขาเคยเป็นหัวหน้าฝ่ายพัฒนาเยาวชนของบุรีรัมย์ ยูไนเต็ด

 ช่วงแรก 
ออร์ดเล่นตำแหน่งกองหลังตัวกลางตั้งแต่สมัยที่เล่นฟุตบอลกึ่งอาชีพ เขารับงานเป็นโค้ชตั้งแต่ช่วงอายุน้อย ๆ หลังจากที่ไม่เคยได้รับสัญญาเต็มเวลา ในปี ค.ศ. 2006 ซึ่งเขาย้ายไปเพิร์ท เขาได้เข้าร่วมศูนย์ฝึกแห่งชาติเวสเทิร์นออสเตรเลีย ซึ่งผลิตผู้เล่นของทีมชาติออสเตรเลีย เขายังทำงานในประเทศพม่าในการพัฒนาระบบเยาวชนของย่างกุ้งยูไนเต็ด ก่อนที่จะกลับไปเวสเทิร์นออสเตรเลียอีกครั้ง

 การจัดการทีม 

 แอร์ฟอร์ซ เซ็นทรัล 
ในฤดูกาล 2561 ออร์ดเข้ามาแทนที่ของสะสม พบประเสริฐ ในตำแหน่งหัวหน้าผู้ฝึกสอนของแอร์ฟอร์ซ เซ็นทรัล หลังจากที่พบว่า "อินทรีทัพฟ้า" อยู่ในอันดับท้ายตาราง เขาพาทีมเก็บชัยชนะได้ตั้งแต่นัดแรกที่คุมทีม เมื่อวันที่ 8 เมษายน ค.ศ. 2018 นัดที่บุกไปชนะนครราชสีมา 1-0 อย่างไรก็ตาม ในหลายนัดถัดมา ทีมไม่สามารถเก็บชัยชนะได้เลย ทำให้แอนดรูว์ ออร์ด รับผิดชอบลาออกจากตำแหน่งหลังจบนัดสุดท้ายของเลกแรก ฤดูกาล 2561

 เกียรติประวัติ 
 ชนะเลิศ เอฟเอไทยแลนด์ยูธคัพ 2011
 รองชนะเลิศ ไทยลีก 2 ฤดูกาล 2013
# ฟุตบอลชายทีมชาติแคนาดา
ฟุตบอลชายทีมชาติแคนาดา  เป็นทีมฟุตบอลชายที่เป็นตัวแทนของประเทศแคนาดามาตั้งแต่ ค.ศ. 1924 อยู่ภายใต้การควบคุมของสมาคมฟุตบอลแคนาดาซึ่งเป็นเป็นหน่วยงานที่กำกับดูแลฟุตบอลในประเทศแคนาดา พวกเขาเป็นสมาชิกฟีฟ่าตั้งแต่ ค.ศ. 1948 และเป็นสมาชิกคอนคาแคฟตั้งแต่ ค.ศ. 1961

ความสำเร็จที่โดดเด่นที่สุดของทีมชาติแคนาดาคือการชนะเลิศคอนคาแคฟแชมเปียนชิป 1985 ทำให้ได้สิทธิ์เข้าร่วมแข่งขันฟุตบอลโลก 1986 และชนะเลิศ คอนคาแคฟโกลด์คัพ 2000 จนได้สิทธิ์เข้าร่วมแข่งขันฟีฟ่าคอนเฟเดอเรชันส์คัพ 2001 แคนาดาเป็นเพียงชาติเดียวที่ชนะเลิศคอนคาแคฟโกลด์คัพนอกเหนือจากมหาอำนาจของทวีปอย่างเม็กซิโกและสหรัฐ พวกเขายังคว้าเหรียญทองในการแข่งขันฟุตบอลในโอลิมปิกฤดูร้อน 1904 

ทีมชาติแคนาดาเข้าร่วมแข่งขันฟุตบอลโลกเป็นครั้งที่สองในปี 2022 และจะเป็นเจ้าภาพฟุตบอลโลก 2026 ร่วมกับ สหรัฐและเม็กซิโก

 สนาม 

ในการแข่งขันฟุตบอลโลก 2022 รอบคัดเลือก ทีมชาติแคนาดาใช้บีเอ็มโอฟีลด์ในโทรอนโต, สนามกีฬาเครือจักรภพในเอ็ดมันตัน และทิมฮอร์ตันส์ฟีลด์ในแฮมิลตัน เป็นสนามเหย้าเนื่องด้วยข้อจำกัดด้านการเดินทางอันเนื่องจากการระบาดทั่วของโควิด-19 ทำให้ทีมชาติแคนาดาต้องลงเล่นเกมเหย้าที่สหรัฐในการแข่งขันรอบคัดเลือกรอบแรกและรอบที่ 2  บีเอ็มโอฟีลด์เป็นสนามฟุตบอลที่ใหญ่ที่สุดในประเทศ รองลงมาเป็นสนามกีฬาซาปูโตในมอนทรีออล

ชุดประจำทีม
ชุดแบบที่หนึ่ง

ชุดแบบที่สอง
# พืดน้ำแข็ง
พืดน้ำแข็ง  หรือเรียกอีกอย่างว่าธารน้ำแข็งภาคพื้นทวีป American Meteorological Society, Glossary of Meteorology  เป็นมวลของธารน้ำแข็งที่ปกคลุมภูมิประเทศโดยรอบและมีขนาดมากกว่า 50,000 ตารางกิโลเมตร ปัจจุบันพืดน้ำแข็งสามารถพบได้เพียงในกรีนแลนด์และแอนตาร์กติกา ช่วงยุคน้ำแข็งยุคสุดท้ายในยุคน้ำแข็งใหญ่สุดครั้งสุดท้ายพืดน้ำแข็งลอเรนไทด์ได้ปกคลุมพื้นที่จำนวนมากของทวีปอเมริกาเหนือ พืดน้ำแข็งไวช์เซเลียนปกคลุมทางเหนือของทวีปยุโรปและพืดน้ำแข็งปาตาโกเนียปกคลุมทางใต้ของทวีปอเมริกาใต้

พืดน้ำแข็งนั้นมีขนาดใหญ่กว่าหิ้งน้ำแข็งและธารน้ำแข็งแบบแอลป์ มวลของน้ำแข็งที่ปกคลุมพื้นที่น้อยกว่า 50,000 ตารางกิโลเมตรเรียกว่าครอบน้ำแข็ง

ถึงแม้ว่าผิวหน้าของพืดน้ำแข็งจะหนาวและเย็นแต่บริเวณฐานจะอุ่นเนื่องจากความร้อนใต้พิภพ ในสถานที่ ๆ ทำให้น้ำแข็งด้านล่างละลายจากนั้นก็จะค่อย ๆ พาน้ำแข็งไหลไปเร็วกว่าบริเวณอื่นจะเรียกว่าภูมิภาคน้ำแข็งไหล (Ice stream)

ปัจจุบันพืดน้ำแข็งบริเวณขั่วโลกนั้นยังถือว่ามีอายุน้อยมาก พืดน้ำแข็งแอนตาร์กติกก่อตัวขึ้นครั้งแรกจากทุ่งน้ำแข็งขนาดเล็กในช่วงต้นสมันโอลิโกซีนจากนั้นก็เพิ่มขนาดและลดลงหลายครั้งจนถึงสมัยพลิโอซีนพืดน้ำแข็งก็คลอบคลุมพื้นที่ทั้งหมดของแอนตาร์กติกา พืดน้ำแข็งกรีนแลนด์นั้นไม่ได้ขยายตัวเลยจนถึงปลายสมัยพลิโอซีนแต่หลังจากนั้นก็พัฒนาตัวอย่างรวดเร็วในช่วงที่ธารน้ำแข็งปกคลุมทวีป ทำให้พืดน้ำแข็งกรีนแลนด์ที่เกิดแบบรวดเร็วและเฉียบผลันสามารถเก็บรักษาซากดึกดำบรรพ์ของพืชที่งอกบนเกาะได้ดีกว่าพืดน้ำแข็งแอนตาร์กติกที่ค่อย ๆ ก่อตัวอย่างช้า ๆ

 พืดน้ำแข็งแอนตาร์กติก 
thumb|upright=1.3|150px|ภาพถ่ายจากดาวเทียมของแอนตาร์กติก
thumb|150px|แผนที่ของกรีนแลนด์The map of Greenland is not on the same scale as the map of Antarctica; Greenland's area is approximately 15% of Antarctica's.

พืดน้ำแข็งแอนตาร์กติกเป็นพืดน้ำแข็งมวลเดียวที่ใหญ่ที่สุดในโลก ครอบคลุมพื้นที่ 14 ล้านตารางกิโลเมตรและมีน้ำแข็งประมาณ 30 ล้านลูกบาศก์กิโลเมตร มวลน้ำแข็ง 90% ของโลกอยู่ในแอนตาร์กติกาซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 58 เมตรแนวโน้มค่าเฉลี่ยของอุณหภูมิพื้นผิวทวีปแอนตาร์กติกาเป็นค่าบวกและมีนัยสำคัญที่ > 0.05 ° C ในรอบทศวรรษตั้งแต่ พ.ศ. 2500

พืดน้ำแข็งแอนตาร์กติกถูกแบ่งเป็นสองส่วนโดยเทือกเขาทรานส์แอนตาร์กติก 2 ส่วนนี้มีขนาดไม่เท่ากันฝั่งตะวันออกจะมีขนาดใหญ่กว่าฝั่งตะวันตก พืดน้ำแข็งแอนตาร์กติกตะวันออกนั้นอยู่บนพื้นดินเป็นส่วนใหญ่แต่ฐานของพืดน้ำแข็งแอนตาร์กติกตะวันตกบางส่วนนั้นอยู่ต่ำกว่าระดับน้ำทะเลประมาณ 2,500 เมตรซึ่งหากไม่มีน้ำแข็งบริเวณนี้แล้วมันจะกลายเป็นก้นทะเลแทน ด้วยลักษณะนี้ทำให้ฝั่งตะวันตกถูกจัดให้อยู่ในกลุ่มพืดน้ำแข็งที่มีฐานใต้ทะเลหรือก็คือมีฐานอยู่ใต้น้ำและมีขอบเป็นหิ้งน้ำแข็งที่ลอยอยู่บนน้ำ พืดน้ำแข็งแอนตาร์กติกตะวันตกนั้นมีชายแดนคือหิ้งน้ำแข็งรอสส์ หิ้งน้ำแข็งฟิวช์เนอร์-โรนและธารน้ำแข็งต่าง ๆ ที่ไหลลงทะเลอามุนเซน

 พืดน้ำแข็งกรีนแลนด์ 

พืดน้ำแข็งกรีนแลนด์ครอบคลุมพื้นประมาณ 82% ของเกาะกรีนแลนด์ ซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 7.2 เมตรมีการประเมินว่ามีอัตราการละลายมากสุดประมาณ 239 ลูกบาศก์กิโลเมตรต่อปีRasmus Benestad et al.: The Greenland Ice. Realclimate.org 2006ค่าการประเมินนี้มาจากจีอาร์เอซีอีของนาซาที่ปล่อยใน พ.ศ. 2545 ตามรายงานของบีบีซีเดือนสิงหาคม พ.ศ. 2549
# จังหวัดดาเวาเดลนอร์เต
จังหวัดดาเวาเดลนอร์เต (เซบัวโน: Amihanang Dabaw) เป็นจังหวัดในเขตดาเบา ประเทศฟิลิปปินส์ เมืองศูนย์กลางคือตากุม โดยจังหวัดดาเวาเดลนอร์เตนั้น มีพื้นที่ครอบคลุมถึงเกาะซามัลในอ่าวดาเบาด้วย

ในช่วงก่อนปี ค.ศ. 1967 จังหวัดดาเวาเดลนอร์เต, ซีลางังดาเบา, ตีโมกดาเบา, คันลูรังดาเบา และดาเบาเดโอโร ทั้ง 5 จังหวัดนี้เคยอยู่รวมกันเป็นจังหวัดเดียวกันมาก่อน ชื่อว่า "จังหวัดดาเบา"

จังหวัดดาเวาเดลนอร์เตเป็นที่รู้จักกันในฐานะแหล่งปลูกกล้วยขนาดใหญ่ของประเทศ
# จังหวัดดาเวาโอเรียนตัล
จังหวัดดาเวาโอเรียนตัล (เซบัวโน: Sidlakang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางคือมาตี เป็นจังหวัดที่อยู่ทางทิศตะวันออกสุดของประเทศ โดยจุดตะวันออกสุดคือแหลมปูซัน ตั้งอยู่ที่เทศบาลคารากา แหลมนี้ติดกับทะเลฟิลิปปินในมหาสมุทรแปซิฟิก

จังหวัดดาเวาโอเรียนตัลมีชื่อเสียงสำหรับแหล่งเพาะปลูกมะพร้าวรายใหญ่ของประเทศ จนได้รับสมญาว่า เมืองแห่งมะพร้าวของฟิลิปปินส์

 ภูมิอากาศ 
จังหวัดดาเวาโอเรียนตัลมีฤดูฝนที่ยาวนาน และมีฤดูร้อนที่สั้น ฝนตกมากในช่วงเดือนพฤศจิกายน-มกราคม โดยเฉพาะบริเวณพื้นที่ชายฝั่ง
# อเดบาโย กาเดโบ
อเดบาโย กาเดโบ (เกิดวันที่ 30 พฤษภาคม ค.ศ. 1974) เป็นอดีตนักฟุตบอลชาวไนจีเรีย ล่าสุดเป็นหัวหน้าผู้ฝึกสอนให้กับสมุทรสาคร ซิตี้ ในไทยลีก 3

 การเล่นฟุตบอล 
ในปี ค.ศ. 1993 กาเดโบได้เล่นให้กับสเตชันแนรีสโตร์ ก่อนที่จะถูกเรียกตัวติดทีมชาติอายุไม่เกิน 20-23 ปีในช่วง ค.ศ. 1990-1993 ต่อมาปี ค.ศ. 1994–1998 เขาได้เล่นให้กับอัล-เบิร์จ ก่อนที่จะย้ายไปบีอีซี เทโรศาสน ในปี ค.ศ. 1998 ปีถัดมา เขาถูกปล่อยยืมตัวให้กับมุฮุนบากัน และกลับมาเล่นให้กับเทโร ช่วยพาทีมคว้าแชมป์ไทยพรีเมียร์ลีกในฤดูกาล 2000-2001 และเคยพาทีมไปถึงรอบก่อนรองชนะเลิศของแชมเปียนส์ลีก และในปี ค.ศ. 2004 เขาย้ายไปอินโดนีเชียเพื่อเล่นให้กับสโมสรเปอกันบารู

 การจัดการทีม 
ในช่วงปี ค.ศ. 2007-2009 กาเดโบเป็นหัวหน้าผู้ฝึกสอนของกรุงเทพคริสเตียน และเคยพาทีมคว้าแชมป์อายุไม่เกิน 15 ปีในรายการไทแซคแชมเปียนชิป ต่อมาในปี ค.ศ. 2010 เขาได้รับตำแหน่งผู้ช่วยผู้ฝึกสอนของการท่าเรือ ซึ่งเป็นปีที่สโมสรคว้าแชมป์เอฟเอคัพ ต่อมาในปี ค.ศ. 2013 เขาทำหน้าที่เป็นประธานเทคนิคและโค้ชทีมเยาวชนของสุพรรณบุรี โดยพาทีมคว้ารองแชมป์ในการแข่งขันชิงแชมป์เยาวชนแห่งชาติ และในฤดูกาล 2014 เขาทำหน้าที่เป็นโค้ชชั่วคราวของสุพรรณบุรี คุมทีมประมาณ 5 นัด ไม่แพ้ใคร และพาทีมเข้าถึงรอบก่อนรองชนะเลิศของเอฟเอคัพ

ในเดือนพฤษภาคม ค.ศ. 2017 กาเดโบได้รับการแต่งตั้งให้เป็นหัวหน้าผู้ฝึกสอนชั่วคราวของสุพรรณบุรีอีกครั้ง โดยแทนที่ของวรวุฒิ ศรีมะฆะ ที่ย้ายไปคุมทีมชาติไทย ยู-23 กาเดโบคุมทีมนัดแรกในนัดที่สุพรรณบุรีเปิดบ้านเอาชนะราชนาวี 2-0 และในเดือนถัดมา เขาได้เป็นหัวหน้าผู้ฝึกสอนของสุพรรณบุรีอย่างเป็นทางการ

ช่วงต้นฤดูกาล 2018 กาเดโบคุมทีมสุพรรณบุรีไม่แพ้ใคร 10 นัดติดต่อกัน ก่อนที่จะถูกหยุดสถิติในนัดที่เปิดบ้านแพ้การท่าเรือ 1-2 เมื่อวันที่ 11 พฤษภาคม และในวันที่ 23 มิถุนายน ค.ศ. 2018 กาเดโบประกาศลาออกจากตำแหน่งหัวหน้าผู้ฝึกสอนของสุพรรณบุรี หลังจากพาทีมบุกไปพ่ายชลบุรี 0-2

ในเดือนมิถุนายนปีถัดมา กาเดโบกลับมาคุมทีมสุพรรณบุรีอีกครั้งเป็นรอบที่สาม โดยแทนที่ธชตวัน ศรีปานที่เพิ่งลาออกไปคนคุ้นเคย! อเดบาโย หวนคุมทัพสุพรรณบุรีรอบที่สาม
# ขนมไข่
ขนมไข่ เป็นขนมทำด้วยแป้งสาลี ไข่ และน้ำตาล ตีให้เข้ากัน ใส่พิมพ์รูปต่าง ๆ ผิงหรืออบให้สุก
# ฟุตบอลทีมชาติโตโก
ฟุตบอลทีมชาติโตโก  เป็นทีมฟุตบอลตัวแทนของประเทศโตโก อยู่ภายใต้การควบคุมของสหพันธ์ฟุตบอลโตโก (FTF) ซึ่งก่อตั้งในปี ค.ศ. 1960

 ผู้เล่นชุดปัจจุบัน 
ข้อมูล ณ วันที่ 24 มีนาคม ค.ศ. 2018
# นพพร อินสีลอย (กิ่งซาง)
นพพร อินสีลอย หรือที่รู้จักกันในนาม กิ่งซ่าง ก.ศักดิ์ลำพูน ต่อมาเปลี่ยนเป็น กิ่งซาง มาโนโปรวิช กะเหรี่ยงทมิฬ แชมป์มวยไทย 7 สีhttps://www.thairath.co.th/content/1291996 อดีตยอดนักมวยไทยชื่อดังเป็นอีกหนึ่งนักชกที่แฟนมวยให้ความศรัทธานิยมชมชอบเพราะชกสนุกคุ้มค่าตัวไม่เคยทำให้ใครๆต้องผิดหวัง หลังจากที่เลิกราสังเวียนชีวิตของเขาก็มีแต่ความเจริญก้าวหน้าโดยปัจจุบันรับราชการเป็นครูนับว่าเป็นแบบอย่างที่ดีที่นักชกรุ่นหลังควรจะศึกษาเรียนรู้

ประวัติ
กิ่งซาง ก.ศักดิ์ลำพูน หรือกิ่งซาง มาโนโปรวิช เชื้อสายกะเหรี่ยง มีชื่อจริงว่า นพพร อินสีลอย เกิดเมื่อวันที่ 24 มิถุนายน 2526 ที่บ้านแม่ปันเดง ตำบลทุ่งหัวช้าง อำเภอทุ่งหัวช้าง จังหวัดลำพูน โดยเป็นบุตรชายเพียงคนเดียวของคุณพ่อบุญธรรม คุณแม่นฤมล อินสีลอย ที่มีอาชีพรับจ้างทั่วไปสำหรับจุดเริ่มต้นที่มาชกมวยก็เนื่องจากเห็นเพื่อนเป็นนักมวยจึงอยากเป็นเช่นนั้นบ้างก่อนที่จะเริ่มต้นฝึกปรือเพลงยุทธ์นานร่วมปีจากนั้นก็ได้มีโอกาสขึ้นชกภายใต้ชื่อ "กิ่งซาง ลูกปันเด็ง" ปรากฏว่าพ่ายแพ้ได้ค่าตัว 120 บาท ช่วงนั้นเรียนอยู่ม.1ครับซึ่งน้องชายครูได้นำมาฝาก หลังจากนั้นก็ได้มีโอกาสขึ้นชกอีกประมาณ14ครั้ง ต่อมาทาง "หนานกู้" กู้เกียรติ ประภัสสรกุล ไปเห็นผมชกแล้วเกิดชอบใจที่เป็นมวยที่ชกสนุกจึงพาเข้ามาชกที่เวทีเมืองกรุง ซึ่งครั้งแรกก็ได้มีโอกาสชกรอบเสาร์บ่ายก่อน จากนั้นป๋าชุ้น เกียรติเพชร ก็ให้การสนับสนุนจัดผมชกเรื่อยมาจนเริ่มเป็นที่รู้จักมากขึ้น ริ่มสตาร์ทจากค่าตัว 2 พันบาทจากนั้นกิ่งซาง ก.ศักดิ์ลำพูน ก็เริ่มสร้างฟอร์มไต่เต้าจากมวยโนเนมจนกระทั่งกลายเป็นบิ้กเนม โดยมวยดังร่วมสมัยที่เคยปะทะฝีมือกันมาก็มี เพชรทวี ส.กิตติชัย,ดวงพิชิต อ.ศิริพร, "ไอ้ตาดุ" นฤนาท เซ็งซิมอิ้วยิ้ม,วันฉลอง ศิษย์ซ้อน้องหรือพีเคแสนชัยฯในปัจจุบัน,วิสันต์เล้ก ส.ทศพลฯลฯโดยค่าตัวสูงสุดที่ได้รับคือ 7.5 หมื่นบาท ได้มีโอกาสชิงแชมป์ถึง 3 ครั้งครับคือรุ่น 115 และ 118 ปอนด์ช่อง 7 สีแต่ปรากฏว่ากินแห้วไม่เคยสมหวังเลยสักครั้งเดียว ...แต่อย่างไรก็ตามผมมาประสบความสำเร็จได้คู่มวยดุเดือดแห่งปีตอนชกกับอาวุธเล้ก ว.สุนทรนนท์ ได้รับเงินสด 1 ล้านบาทแบ่งกันคนละครึ่งกับอาวุธเล็ก หลังจากที่กรำศึกมาอย่างโชกโชนมาถึงปี 55 ทางด้านกิ่งซาง ก็ประกาศอำลาสังเวียนแบบถาวรโดยไฟท์สุดท้ายเป็นฝ่ายปราชัยให้กับวังจั่นน้อย ศิษย์อุ๊อุบล "เหตุที่ต้องเลิกมวยเป็นเพราะสภาพร่างกายเริ่มไม่ไหว อีกอย่างช่วงนั้นก็สามารถสอบบรรจุครูได้ด้วย ปัจจุบันกิ่งซาง เป็นครูระดับ 6 สอนอยู่ที่ ร.ร.บ้านแม่จ๊าง อำเภอแม่สะเรียง จังหวัดแม่ฮ่องสอน

การศึกษา
 ประถมศึกษา โรงเรียนบ้านแม่ปันเดง ตำบลทุ่งหัวช้าง อำเภอทุ่งหัวช้าง จังหวัดลำพูน
 มัธยมศึกษา โรงเรียนทุ่งหัวช้างพิทยาคม ตำบลทุ่งหัวช้าง อำเภอทุ่งหัวช้าง จังหวัดลำพูน
 ปริญญาตรี สถาบันการพลศึกษา วิทยาเขตเชียงใหม่
 ปริญญาโท มหาวิทยาลัยนอร์ท-เชียงใหม่ จังหวัดเชียงใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓, เล่ม ๑๓๘ ตอนพิเศษ ๓ ข หน้า ๓๖, ๑ พฤษภาคม ๒๕๖๔
 อ้างอิง 

 มวยไทย 7 สี ทุกวันอาทิตย์ เวลา 13.00 น.
# ไมโอไฟบริล
300px|thumb|แบบจำลองการเลื่อนไมโครฟิลาเมนต์ระหว่างการหดตัวของกล้ามเนื้อ
ไมโอไฟบริล หรือ ซาร์โคสไทล์  เป็นออร์แกเนลล์พื้นฐานลักษณะเป็นเส้นของเซลล์กล้ามเนื้อ กล้ามเนื้อประกอบด้วยเซลล์ทรงกระบอกที่เรียกว่าไมโอไซต์ (myocyte) ซึ่งในกล้ามเนื้อลายจะเรียกว่าเส้นใยกล้ามเนื้อ เซลล์ชนิดนี้มีสายโซ่ของไมโอไฟบริลอยู่จำนวนมาก ซึ่งสร้างขึ้นตอนที่เอ็มบริโอยังพัฒนาอยู่ ในขั้นตอนที่เรียกว่าไมโอเจเนซิส (myogenesis)

ไมโอไฟบริลประกอบขึ้นจากโปรตีนสายยาว อาทิ แอกทิน, ไมโอซิน, และไททิน กับโปรตีนอื่น ๆ ที่มาเชื่อมโปรตีนสายยาวเข้าด้วยกัน โปรตีนเหล่านี้จัดตัวเป็นเส้นใยไมโอฟิลาเมนต์ ซึ่งมีแบบหนาและแบบบาง โดยเรียงตัวซ้ำกันไปตลอดความยาวของไมโอไฟบริลในส่วนที่เรียกว่าซาร์โคเมียร์ (sarcomere) กล้ามเนื้อหดตัวด้วยการเลื่อนเส้นใยหนา (ไมโอซิน) และเส้นใยบาง (แอกทิน) ไปตามความยาวของกันและกัน